Document ID: 32005R0824

ΚΑΝΟΝΙΣΜΌΣ (ΕΚ) αριθ. 824/2005 ΤΗΣ ΕΠΙΤΡΟΠΉΣ
της 30ής Μαΐου 2005
για καθορισμό ορισμένων ενδεικτικών ποσοτήτων και ατομικών ανωτάτων ορίων για την έκδοση πιστοποιητικών σχετικά με την πρόσθετη ποσότητα για τις εισαγωγές μπανανών στα νέα κράτη μέλη για το τρίτο τρίμηνο του έτους 2005
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας,
την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το πρώτο εδάφιο του άρθρου 41,
τον κανονισμό (ΕΟΚ) αριθ. 404/93 του Συμβουλίου, της 13ης, Φεβρουαρίου 1993 για την κοινή οργάνωση της αγοράς στον τομέα της μπανάνας (1),
Εκτιμώντας τα ακόλουθα:
(1)
Ο κανονισμός (ΕΚ) αριθ. 1892/2004 της Επιτροπής (2), θέσπισε τα μεταβατικά μέτρα που ήταν αναγκαία, για να διευκολυνθεί η μετάβαση από τις ρυθμίσεις που ίσχυαν στα νέα κράτη μέλη πριν από την προσχώρησή τους στην Ευρωπαϊκή Ένωση προς τις σχετικές με τις εισαγωγές ρυθμίσεις που ισχύουν στο πλαίσιο της κοινής οργάνωσης των αγορών στον τομέα της μπανάνας για το έτος 2005. Για να εξασφαλιστεί ο εφοδιασμός της αγοράς, ιδίως στα νέα κράτη μέλη, ο εν λόγω κανονισμός καθόρισε μια πρόσθετη ποσότητα σε μεταβατική βάση για την έκδοση πιστοποιητικών εισαγωγής. Η διαχείριση της εν λόγω πρόσθετης ποσότητας πρέπει να γίνει με χρήση των μηχανισμών και των μέσων που θεσπίστηκαν με τον κανονισμό (ΕΚ) αριθ. 896/2001 της Επιτροπής, της 7ης Μαΐου 2001, περί των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα (3).
(2)
Το άρθρο 14 παράγραφοι 1 και 2 του κανονισμού (ΕΚ) αριθ. 896/2001 της Επιτροπής, προβλέπει τη δυνατότητα να καθοριστούν ενδεικτικές ποσότητες και ατομικά ανώτατα όρια για την έκδοση των πιστοποιητικών εισαγωγής για κάθε ένα από τα τρία πρώτα τρίμηνα του έτους.
(3)
Για την έκδοση των πιστοποιητικών εισαγωγής για το τρίτο τρίμηνο του έτους 2005, κρίνεται σκόπιμο να καθοριστούν οι εν λόγω ενδεικτικές ποσότητες και ατομικά ανώτατα όρια στα ίδια ποσοστά με εκείνα που καθορίζονται στον κανονισμό (ΕΚ) αριθ. 825/2005 της Επιτροπής (4) για τη διαχείριση των δασμολογικών ποσοστώσεων Α/Β και Γ, ώστε να εξασφαλισθεί ικανοποιητικός εφοδιασμός και να συνεχιστούν οι εμπορικές ροές μεταξύ των τομέων της παραγωγής και της εμπορίας.
(4)
Δεδομένου ότι οι διατάξεις του παρόντος κανονισμού πρέπει να αρχίσουν να ισχύουν πριν από την έναρξη της περιόδου υποβολής των αιτήσεων πιστοποιητικών για το τρίτο τρίμηνο του έτους 2005, πρέπει να προβλεφθεί η άμεση εφαρμογή του παρόντος κανονισμού.
(5)
Οι διατάξεις του παρόντος κανονισμού πρέπει να εφαρμοσθούν για τους εμπορευόμενους που είναι εγκατεστημένοι στην Κοινότητα και καταχωρούνται σύμφωνα με τα άρθρα 5 και 6 του κανονισμού (ΕΚ) αριθ. 1892/2004.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μπανάνας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο πλαίσιο της πρόσθετης ποσότητας που προβλέπεται στο άρθρο 3 παράγραφος 1 του κανονισμού (ΕΚ) αριθ. 1892/2004, η ενδεικτική ποσότητα που αναφέρεται στο άρθρο 14 παράγραφος 1 του κανονισμού (ΕΚ) αριθ. 896/2001 για την έκδοση πιστοποιητικών εισαγωγής μπανανών καθορίζεται, για το τρίτο τρίμηνο του έτους 2005, σε 23 % των διαθέσιμων ποσοτήτων για τους παραδοσιακούς εμπορευόμενους και τους μη παραδοσιακούς εμπορευόμενους αντιστοίχως, όπως προβλέπεται στο άρθρο 4 παράγραφος 2 του εν λόγω κανονισμού.
Άρθρο 2
Στο πλαίσιο της πρόσθετης ποσότητας που προβλέπεται στο άρθρο 3 παράγραφος 1 του κανονισμού (ΕΚ) αριθ. 1892/2004, η μέγιστη επιτρεπομένη ποσότητα που αναφέρεται στο άρθρο 14 παράγραφος 2 του κανονισμού (ΕΚ) αριθ. 896/2001, για τις αιτήσεις πιστοποιητικών εισαγωγής μπανανών για το τρίτο τρίμηνο του 2005, καθορίζεται σε:
α)
23 % της ειδικής ποσότητας αναφοράς που κοινοποιήθηκε κατ’ εφαρμογή του άρθρου 5 παράγραφος 5 του κανονισμού (ΕΚ) αριθ. 1892/2004, στην περίπτωση των παραδοσιακών εμπορευομένων·
β)
23 % της ειδικής χορήγησης που κοινοποιήθηκε κατ’ εφαρμογή του άρθρου 6 παράγραφος 6 του κανονισμού (ΕΚ) αριθ. 1892/2004, στην περίπτωση των μη παραδοσιακών εμπορευομένων.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαΐου 2005.

Labels: 3
17
15